Skveras

Skveras (, 'aikštė, kvadratas') – dekoratyvinis arba trumpalaikiam poilsiui skirtas atskirasis želdynas su vyraujančiomis atviromis erdvėmis, įrengta infrastruktūra poilsiui ar pramogoms, esantis urbanizuotoje teritorijoje. Prie visuomeninių pastatų, aikščių ir gatvių kuriamuose skveruose nutiesiama takų, įrengiama žaidimų aikštelių, žibintų, fontanų. Šiose teritorijose gali būti pastatoma paminklų, skulptūrų.Skveras lkz.lt 

Skverai paplito XVII a. Europoje, pirmiausia – Didžiojoje Britanijoje. Dažniausiai būdavo kvadrato arba stačiakampio plano, užimdavo vieną miesto kvartalų. Skverų tinklas miestą darė erdvesnį, greta jų esančių gyvenamųjų kvartalų gyventojams sukūrė poilsio vietų. Seniausiu skveru Londone laikomas 1630 m. įkurtas Covent Garden.

 Lietuvoje 

Pagal Lietuvos Respublikos želdynų įstatymą,Lietuvos Respublikos želdynų įstatymas 2007-06-28, Nr. X-1241 skveru vadinamas ne mažesnis kaip 0,05 ha dydžio, trumpalaikiam poilsiui skirtas želdynas su vyraujančiomis atviromis erdvėmis. Kaip atskirieji rekreacinės paskirties želdynai, skverai (taip pat parkai, miesto ir miestelio sodai) yra privalomi, o jų plotas normuojamas pagal Aplinkos ministerijos nustatytas normas, priklauso nuo gyvenvietės dydžio ir gyventojų skaičiaus. Pagal Kultūros paveldo departamento metodines rekomendacijas,Istorinių želdynų ir želdinių priežiūros ir tvarkybos metodinės rekomendacijos. 10.3. Skveras 2024-05-09, Nr. Į-122 skveru apibrėžiamas ne mažesnis kaip 0,03 ha atskirasis želdynas. 

Skverai dažniausiai buvo kuriami buvusių turgaus aikščių vietose, todėl dauguma Lietuvos skverų vadinama aikštėmis. Daugiausia skverų įrengta XX amžiuje. Didžiausias – 1952 m. suformuotas skveras prie Lukiškių aikštės, esančios Vilniaus centre. Mieste kai kurie jų vadinami aikštėmis-skverais: Vinco Kudirkos, Petro Cvirkos, Tremtinių, Andrejaus Sacharovo.Vilniaus skverai – vieni gyvi, kiti pamiršti 2013-11-30 2026 m. duomenimis, Kaune skvero statusą turėjo 94 teritorijos.Kauno miesto parkų ir skverų sąrašas kaunas.lt 2026-01-14

 Šaltiniai